钦定古今图书集成/明伦汇编/闺媛典/第054卷 > 曹恕妻甯氏
## 钦定古今图书集成/明伦汇编/闺媛典/第054卷 > 曹恕妻甯氏

按《开封府志》：“甯氏，郾城人，曹恕妻。正德七年，赵璲作
乱，杀掠至郾城，甯与同村妇女数十辈避丘木中。贼
执少艾四人，三人上马，甯独绐曰：‘待我送归怀中儿，
即从汝’。贼持刀迫之，甯投儿污池中，亟趋庙，欲自缢，
阖门不及。贼提髻以出，甯诟之曰：‘吾舍儿死，肯从贼
耶’？贼怒，劈其头，骂愈厉。既死，贼欲刳其腹，有棠老跪”
泣乞完其尸。贼去乡人出。其儿得不死，日暮甯亦甦。